15.9.2023
EL
Επίσημη Εφημερίδα της Ευρωπαϊκής Ένωσης
L 228/169
Οι συντελεστές απόδοσης για τη θερμότητα και την ηλεκτρική ενέργεια από ΣΗΘ υπολογίζονται ως εξής:
ηheat ηref ;heat
F CHP;heat ¼ η ηel heat ηref ;heat þ ηref ;el
ηel ηref ;el
F CHP;el ¼ η ηel heat ηref ;heat þ ηref ;el
(Εξίσωση 40)
(Εξίσωση 41)
Όπου: FCHP,Heat
είναι ο συντελεστής απόδοσης για τη θερμότητα (χωρίς διαστάσεις)·
FCHP,El
είναι ο συντελεστής απόδοσης για την ηλεκτρική ενέργεια (ή μηχανική ενέργεια, κατά περίπτωση) (χωρίς διαστάσεις) ·
ηref, heat
είναι η απόδοση αναφοράς για την παραγωγή θερμότητας σε αυτόνομο λέβητα (χωρίς διαστάσεις), και
ηref,el
είναι η απόδοση αναφοράς της παραγωγής ηλεκτρικής ενέργειας χωρίς συμπαραγωγή (χωρίς διαστάσεις).
Οι ενδεδειγμένες αποδόσεις αναφοράς ανά καύσιμο παρέχονται στο παράρτημα IX.
Ο ειδικός συντελεστής εκπομπών της μετρήσιμης θερμότητας που σχετίζεται με τη ΣΗΘ, ο οποίος πρέπει να χρησιμοποιείται για τον καταλογισμό των εκπομπών που σχετίζονται με τη θερμότητα στις διεργασίες παραγωγής, υπολογίζεται ως EFCHP,Heat = EmCHP · FCHP,Heat/Qnet
(Εξίσωση 42)
Όπου: EFCHP, heat
είναι ο συντελεστής εκπομπών για την παραγωγή μετρήσιμης θερμότητας στη μονάδα συμπαραγωγής, εκφραζόμενος σε t CO2/TJ.
Qnet
είναι η καθαρή θερμότητα που παράγεται από τη μονάδα συμπαραγωγής εκφραζόμενη σε TJ.
Ο ειδικός συντελεστής εκπομπών της ηλεκτρικής ενέργειας που σχετίζεται με τη ΣΗΘ, ο οποίος πρέπει να χρησιμοποιείται για τον καταλογισμό των έμμεσων εκπομπών στις διεργασίες παραγωγής, υπολογίζεται ως: EFCHP,El = EmCHP · FCHP,El/EEl,prod
(Εξίσωση 43)
Όπου: EEl,prod
είναι η ηλεκτρική ενέργεια που παράγεται από τη μονάδα ΣΗΘ.
Όταν ένα απαέριο αποτελεί μέρος του χρησιμοποιούμενου μείγματος καυσίμων και όταν ο συντελεστής εκπομπών των απαερίων είναι υψηλότερος από τον πρότυπο συντελεστή εκπομπών του φυσικού αερίου που παρατίθεται στον πίνακα 1 του παραρτήματος VIII, για τον υπολογισμό του EFmix χρησιμοποιείται ο εν λόγω πρότυπος συντελεστής εκπομπών αντί του συντελεστή εκπομπών των απαερίων.
Γ.2.3.
Συντελεστής εκπομπών μετρήσιμης θερμότητας που παράγεται εκτός της εγκατάστασης
Όταν μια διεργασία παραγωγής καταναλώνει μετρήσιμη θερμότητα που παράγεται εκτός της εγκατάστασης, οι εκπομπές που σχετίζονται με τη θερμότητα προσδιορίζονται με μία από τις ακόλουθες μεθόδους. 1.
Όταν η εγκατάσταση που παράγει τη μετρήσιμη θερμότητα υπόκειται σε επιλέξιμο σύστημα παρακολούθησης, υποβολής εκθέσεων και επαλήθευσης, ή όταν ο φορέας εκμετάλλευσης της εγκατάστασης που καταναλώνει τη μετρήσιμη θερμότητα διασφαλίζει μέσω των σχετικών διατάξεων της σύμβασης παροχής θερμότητας ότι η εγκατάσταση που παράγει τη θερμότητα εκτελεί παρακολούθηση των εκπομπών σύμφωνα με το παρόν παράρτημα, ο συντελεστής εκπομπών της μετρήσιμης θερμότητας προσδιορίζεται με χρήση των σχετικών εξισώσεων του τμήματος Γ.2.1 ή Γ.2.2, με βάση τα δεδομένα εκπομπών που παρέχει ο φορέας εκμετάλλευσης της εγκατάστασης που παράγει τη μετρήσιμη θερμότητα. 2.
Όταν η μέθοδος του σημείου 1 δεν είναι διαθέσιμη, χρησιμοποιείται μια πρότυπη τιμή, βασισμένη στον πρότυπο συντελεστή εκπομπών του καυσίμου που χρησιμοποιείται συχνότερα στον βιομηχανικό τομέα της χώρας, βάσει της παραδοχής ότι η απόδοση του λέβητα είναι 90 %.